Byna die helfte van Suid-Afrika se huishoudings besit nie ’n enkele boek wat vir ontspanning gelees kan word nie, het die navorsingsmaatskappy TNS ’n jaar of vier gelede bevind. Maar sowat 90% van alle Suid-Afrikaners het volgens die Internasionale Telekommunikasie-unie ’n selfoon.
Bring dié twee werklikhede by mekaar uit en ’n nuwe verskynsel word gebore: die sogenaamde mobi-boek, oftewel die selfoon- of m-boek.
So kon lesers van September verlede jaar oor 21 dae die verhaal Kontax hoofstuk vir hoofstuk van ’n selfoonwebtuiste en van MXit, ’n sosiale kletsnetwerk, aflaai.
Kyk net wat het onder meer in Japan gebeur waar m-boeke al ’n paar jaar gewild is. Daar kan jy op selfoonwebtuistes soos MobaMingle ’n wye verskeidenheid boeke aflaai en op jou selfoon lees.
Soms is daar pryse vir die gewildste stories en dit gebeur dikwels dat ’n gewilde m-verhaal in druk uitgegee word. So is vyf van die tien top-verkoperboeke in 2007 in dié land oorspronklik vir die selfoon geskryf.
En van die selfoon na die papierboek… Sam Wilson, die skrywer van Kontax, ondersoek die moontlikheid om sy m-verhale te laat druk, al beteken dit hy sal sy m-boeke vir die gedrukte weergawe moet uitbrei.
“Jy kan nie woorde (vir ’n selfoon-verhaal) mors nie en jy moet jou lesers vasgevang hou. Ek gebruik baie raaisels en eindig elke hoofstuk op ’n hoë noot,” sê hy.
En wat wonderlik is, is dat die “kinders (tydens haar besoeke aan skole) steeds vra waar hulle die gedrukte boeke in die Emily-reeks kan koop!”